Sadyrnin

Clerigwr a fu'n Esgob Tyddewi yn chwarter cyntaf y 9g oedd Sadyrnin (m. 831). Ceir y ffurf Sadwrnfe ar ei enw hefyd mewn rhai ffynonellau.T. D. Breverton, A Book of Welsh Saints (Cyhoeddiadau Glyn Dŵr, 2000).

Hanes a thraddodiad
Ceir ansicrwydd ynglŷn ag unoliaeth Sadyrnin/Sadwrnfe. Ceir Llansadyrnin yn ne-orllewin Sir Gaerfyrddin a cheisia rhai haneswyr ei uniaethu â'r esgob o'r 9g ond ymddengys fod y llan yn hŷn ac mae'n bosibl mai sant cynnar o'r un enw a'i sefydlodd. Ni wyddom ddim am y sant hwnnw.

Olynodd Sadyrnin yr Esgob Maesgwyd ond ni wyddys ym mha flwyddyn y bu hynny. Olynwyd Sadyrnin yn ei dro gan Cadell yn y flwyddyn 831 a gellir derbyn y bu farw Sadyrnin yn y flwyddyn honno neu'n fuan wedyn. Cafodd Sadyrnin ei sancteiddio gan yr Eglwys Gatholig Rufeinig yn yr Oesoedd Canol.

Gweler hefyd
Sadwrn (sant)

Cyfeiriadau

Categori:Pobl yr 8fed ganrif o Gymru
Categori:Pobl y 9fed ganrif o Gymru
Categori:Genedigaethau'r 8fed ganrif
Categori:Marwolaethau 831
Categori:Esgobion Tyddewi
Categori:Seintiau o Gymru
Categori:Teyrnas Dyfed